Fantasy. Pigen Hirka var fremmed i sin egen verden, Ymslanda, fordi hun var haleløs. Nu er hun kommet til vores haleløse verden, men også her er hun fremmed Her finst tittulin Ummæli Hirka er havnet i England, hvor hun bor i et kirketårn med sin ravn Kuro. Hun føler sig ensom, uvelkommen og fremmedgjort i denne verden, tænker ofte på Rime og længes tilbage. Tillige føler hun sig forfulgt og vælger at flygte. Hun må nu prøve at finde ud, hvad der foregår og samtidig holde sig et skridt foran fjenden. Samtidig er Rime i Ymslanda på jagt efter sandheden om Seeren, de blinde, og om hvorfor Hirka rejste, hvilke fører også Rime til England. Her i 2. del fortsættes en stadig flot fortalt historie om kærlighed, had, magt, tvivl, sorg og om at finde sig selv. 2. del af Ravneringene forsættes i samme letlæste og flydende sprog som 1. del og med samme overlegne beskrivelser. Det synes, som at Hirka og Rime er blevet kastet ud i hvirvelstorm af begivenheder, hvor de hurtigt må komme til hver deres erkendelse, navigere i” minefelter” og tage beslutninger med enorme konsekvenser. Igen slutter bogen med en cliffhanger, så man ikke kan andet end at glæde sig til del 3.